खुल्ला पुरुष भलिबल प्रतियोगिता सुरु
स्याङ्जाको वालिङमा खुल्ला पुरुष भलिबल प्रतियोगिता सुरु भएको छ । वालिङ भलिबल क्लबको चौथो वार्षिकोत्सवको अवसरमा खुल्ला पुरुष भलिबल प्रतियोगिता गरिएको हो ।
राधाकृष्ण डुम्रेवालिङ, फागुन २६ गते । स्याङ्जाको वालिङमा खुल्ला पुरुष भलिबल प्रतियोगिता सुरु भएको छ । वालिङ भलिबल क्लबको चौथो वार्षिकोत्सवको अवसरमा खुल्ला पुरुष भलिबल प्रतियोगिता गरिएको हो ।प्रतियोगितामा राष्ट्रिय स्तरमा खेल प्रदर्शन गरिसकेका खेलाडीसहित नौ टिमहरू सहभागी छन् भने ३५ वर्ष उमेर समूह पार गरेका भेट्रान्स समूहतर्फ आठ टिम सहभागी रहेका क्लबका अध्यक्ष दीपेन्द्र खाँणले जानकारी दिनुभयो । खेल लिगकम नकआउट विधिबाट सञ्चालन हुने अध्यक्ष खाँणले बताउनुभयो ।प्रतियोगितामा प्रथम हुने टिमले नगद एक लाख ५० हजारसहित शिल्ड प्राप्त गर्नेछ । द्वितीय हुने टिमले नगद एक लाखसहित शिल्ड प्राप्त गर्दा तृतीय हुने टिमले नगद ५० हजार र शिल्ड एवम् सान्त्वना हुने टिमले नगद २५ हजारसहित शिल्ड, मेडल र प्रमाणपत्र प्राप्त गर्ने क्लबका कोषाध्यक्ष कृष्ण शर्माले जानकारी दिनुभयो । यस्तैगरी, विभिन्न सात विधामा पनि खेलाडीहरूलाई पुरस्कृत गरिने शर्माले बताउनुभयो ।भलिबल प्रतियोगिताको उद्घाटन गर्नुहुँदै वालिङ नगर प्रमुख कृष्ण खाँणले आगामी तीन वर्षमा खेल क्षेत्रको विकासमा महसुस हुने गरी नीति नियम तथा बजेटको व्यवस्था गर्ने बताउनुभयो ।